 Shir Jaraaid oo shalay uu Maamulaha Shrkadda Kaluunka ee Al-Nuur Fishing Company mr Maxamed Jaamac Iimaan ku qabtay duleedka Bari ee Caasimadda Hargeysa gaar ahaan meel Buuraha Naasahablood u dhaw, waxa uu goobtaasi oo dab lagu qabadsiiyey laguna gubay 3 Tan oo Kaluunka noocyadiisa kala duwan ee Shirkaddoodaasi soo saarto oo sida uu cadeeyey khasaare shirkadooda la soo gaadhsiiyey oo ay dawladda uga cabanayaan cidii dhibaatadaasi dhaqaale u geysatay in wax looga qabto, waxa uu Goobta kaluunkaasi lagu gubaayey ka sheegay Maxamed in khasaaraha kaluunkii ay ka ganacsanaayeen loo gaystay uu ka masuul yahay nin lagu magacaabo Idiris Xasan Diiriye oo ah Agaasimaha Waaxda Kastamaha ee wasaaradda maaliyadda Somaliland, kaasi oo sida uu sheegay Maxamed si cad amar uu isagu bixiyey ugu hor istaagay kuna xanibay Kastamka magaaladda Ceerigaabo Gaadiidkii Kaluunka shirkaddoodu saarna ee siday, waxaanu hoosta ka xariiqay in iyada oo dhamaan shuruucdii shirkadnimo iyo waraaqihii cashuurta ay ku bixiyeen uu masuulkani dawladda ka tirsani dambi aanay lahayn isku dayey in uu ku shaambadeeyo shirkaddooda oo iyaga oo Kaluunka shirkaddooda ka keenay Xeebaha Somaliland ee deegaanka Laasqoray hadana uu ku eedeyey inay Laasqoray oo dhul Putland leedahay uu ku tilmaamay inay ka keeneen kaluukani ka khasaaray eedayntaasina aanay waxba ka jirin. 